Diari Oficial de la Generalitat Valenciana


Sumari del DOGV 5951, del 10-02-2009 (2009/1167)

RESOLUCIÓ de 19 de gener de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Mixta Paritària del Conveni Col·lectiu Autonòmic de Derivats del Ciment sobre aplicació en l'any 2009 de la jornada anual establida en el text del conveni (8000535).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1167


Data del document
:   19-01-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * València
    * Castelló de la Plana
    * conveni col·lectiu
    * ciment

RESOLUCIÓ de 19 de gener de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió Mixta Paritària del Conveni Col·lectiu Autonòmic de Derivats del Ciment sobre aplicació en l'any 2009 de la jornada anual establida en el text del conveni (8000535). [2009/1167]  
Vista l'acta de l'acord subscrit el 21 de novembre de 2008 sobre determinació de dies no laborables en l'any 2009 a fi d'assegurar el compliment de la jornada anual de 1.736 hores pactada en el Conveni Col·lectiu Autonòmic de Derivats del Ciment, subscrit per la Comissió Mixta Paritària, i de conformitat amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball Cooperativisme i Economia Social, conforme a les competències que té transferides segons Reial Decret 4105/82, de 29 de desembre, acorda:  
Primer  
Ordenar la seua inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i dipòsit del text original de l'acta.  
Segon  
Disposar la seua publicació en el Diari Oficial de la Comunitat Valenciana.  
València, 19 de gener de 2009.- El director general de Treball, Cooperativisme i Economia Social: Román Ceballos Sancho.  
Acta de reunió de la Comissió Paritària d'Interpretació del Conveni Autonòmic de Derivats del Ciment de la Comunitat Valenciana  
Assistents  
Representació empresarial:  
Per APECC:  
- Fernando Calpe García  
Per ANEFHOP:  
- Enrique Biosca Garzó  
Per FEDCAM:  
- Juan García Beltrán  
- Rafael Moscat  
- Vicente Cerezo Novejarque  
Representació sindical:  
Per FECOMA-CCOO:  
- Edmundo Escobar Ferrer  
- Francisco Roca Zamora  
- Miguel Montalbán Gámez  
- Atilano Escobar Iniesta  
- Jose Manuel Soriano Navarro  
- Luis Cruz Cruzado  
- Francisco Mejías Albiñana   
Per MCA - UGT:  
- Miguel Sebastián Ara  
- Elvira Martinez Rodriguez  
- Javier Edo Peirats  
- Vicente Mas Lambies  
A València, el 21 de novembre de 2008, a les 11.00 hores es reunixen en els locals de FEVEC els membres de la Comissió Mixta Paritària d'Interpretació del Conveni Col·lectiu Autonòmic de Derivats de Ciment, indicats al marge, a fi d'elaborar el calendari laboral per a l'any 2009, en virtut de la jornada anual, establida en l'article 35-A del IV Conveni General de Derivats del Cement.  
Una vegada estudiades les propostes sindicals i empresarials, per al compliment de la jornada establida de 1.736 hores en l'any 2009, acorden:  
1r) Llevat de pacte en contra entre empresa i treballadors, que podran establir el calendari que lliurement convinguen, per a l'any 2009 les parts firmants estan d'acord que, sense perdre el seu caràcter laboral per a futurs convenis, es consideren com no laborables, els dies següents, a efectes d'assegurar el compliment de la referida jornada anual de 1.736 hores de treball efectiu, equivalent a 217 dies laborables de 8 hores diàries.   
En el cas que les festes locals coincidisquen en dissabte o en algun dels dies assenyalats com a reducció de jornada, es compensarà el seu gaudi amb una altra data de comú acord entre empresaris i treballadors.  
S'han computat per al seu càlcul tots els dies laborables sobre la base de 22 dies laborables de vacances per a l'any 2009.  
València  
- 2 i 5 de gener.  
- 18 i 20 de març  
- 2 de novembre  
- 7 de desembre  
- 24, 30 i 31 de desembre  
Alacant  
- 2 i 5 de gener.  
- 20 de març  
- 8 d'abril  
- 7, 24 i 31 de desembre  
- El dia anterior i posterior a una de les dues festes locals.  
Castelló  
- 2 i 5 de gener  
- 20 de març  
- 7, 24, 28, 29, 30 i 31 de desembre  
2) Es faculta Beatriz Elipe Songel per a fer els tràmits de registre, dipòsit i publicació.  
Sense més assumptes que tractar, una vegada llegida i firmada la present acta per un membre de cada representació, s'alça la sessió.